Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 429

(4) Az úgynevezett „fennmaradási probléma”. Néha szükség van olyan ügyfélspecifikus beruházások megtételére akár a szállító, akár a vevõ részérõl, mint például egy speciális berendezés vagy oktatás. Például egy alkatrészgyártónak új gépeket vagy szerszámokat kell gyártania ahhoz, hogy egyik vevõjének egy bizonyos igényét ki tudja elégíteni. Elképzelhetõ, hogy a beruházó nem teszi meg a szükséges beruházásokat addig, amíg meghatározott szállítási megállapodásokat nem köt. Hasonlóan a többi jogosulatlan elõnyhöz jutással kapcsolatos példához, számos feltételnek kell megfelelni ahhoz, hogy a nem kellõ mértékû beruházás kockázata valós és jelentõs legyen. Elõször is, a beruházásnak kapcsolatfüggõnek kell lennie. Akkor tekinthetõ a szállító által tett beruházás kapcsolatfüggõnek, ha a szerzõdés megszûnése után a beruházás nem használható fel a szállító által arra, hogy más vevõknek szállítson, és csak jelentõs veszteséggel értékesíthetõ. Akkor tekinthetõ a vevõ által tett beruházás kapcsolatfüggõnek, ha a szerzõdés megszûnése után a beruházás nem használható fel a vevõ által arra, hogy más szállítók által szállított termékeket vásároljon és/vagy használjon, és csak jelentõs veszteséggel értékesíthetõ a piacon. Így kapcsolatfüggõnek minõsülhet egy beruházás például azon az alapon, hogy csak egy márkaspecifikus alkatrész gyártásához vagy egy adott márka raktározásához használható, és így nem használható nyereségesen felcserélhetõ termékek gyártásához vagy viszonteladásához. Másodsorban pedig hosszú távú beruházásnak kell lennie, amely rövidtávon nem térül meg. Harmadsorban pedig a beruházásnak aszimmetrikusnak kell lennie; azaz az egyik szerzõdéses fél többet fektet be, mint a másik. Ha ezek a feltételek fennállnak, akkor általában megfelelõen indokolt a vertikális korlátozás kikötése a beruházás teljes értékcsökkenésének idõtartamára. A megfelelõ vertikális korlátozás versenytilalmi vagy a mennyiségi kényszert alkalmazó típusú, ha a szállító végezte a beruházást, ha pedig a vevõ végezte, akkor a kizárólagos forgalmazási, kizárólagos vevõkijelölési vagy a kizárólagos szállítási típus alkalmazása indokolt.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes